text: Massevis af underholdning til lokalopgør
  09 september 2013 kl. 12.45
  Torsdag aften spiller AC Horsens mod Vejle Boldklub i 1. division. John Sivebæk er blandt dem, der vil deltage i underholdningen i forbindelse med kampen.
  Horsens har sørget for massevis af underholdning i forbindelse med lokalopgøret torsdag aften mellem Horsens og Vejle.
  Inden kampen vil Horsens Garden spille, og i pausen er der bl.a. amerikansk straffesparkskonkurrence mellem nogle af de to klubbers gamle korifæer.
  Vejle stiller med eksempelvis John Sivebæk og Kaspar Dalgas, mens Jørn Simmenæs, Allan Søgaard, Søren Friis og Søren Jochumsen stiller op for Horsens.
  